ตลท.มอบเงินแก่รพ.ศิริราชหวังทำดีถวายพ่อหลวงร.๙
ตลท.มอบเงินเพื่อสมทบทุนกองทุนเพื่อผู้ป่วย ร.พ. ศิริราช และโครงการพระดาบสจังหวัดชายแดนภาคใต้ เพื่อร่วมสร้างโอกาสทางการศึกษาให้ผู้ขาดแคลน หวังทำความดีถวายแด่พ่อหลวงรัชกาลที่ 9
27 ธ.ค. 2559


ดร.ชัยวัฒน์ วิบูลย์สวัสดิ์ ประธานกรรมการ ตลาดหลักทรัพย์ฯ และเกศรา มัญชุศรี กรรมการและผู้จัดการ ตลาดหลักทรัพย์ฯ พร้อมตัวแทนพนักงาน มอบเงินสนับสนุน แก่ ผศ. นพ. ปรัญญา สากิยลักษณ์ กรรมการและผู้ช่วยเลขานุการคณะดำเนินงานศิริราชมูลนิธิ เพื่อสมทบทุนกองทุนเพื่อผู้ป่วย ร.พ. ศิริราช และ ดร. อรสุดา เจริญรัถ ผู้ช่วยเลขาธิการ โครงการพระดาบสจังหวัดชายแดนภาคใต้ เพื่อร่วมสร้างโอกาสทางการศึกษาให้ผู้ขาดแคลน โดยการมอบเงินให้แก่องค์กรการกุศลครั้งนี้ เป็นการดำเนินการภายใต้โครงการ “ทำความดีถวายแด่พ่อหลวงรัชกาลที่ 9” ซึ่งจัดโดยสโมสรพนักงานตลาดหลักทรัพย์ฯ